The Bibimbab
รู้จักร้านนี้ตั้งแต่สาขาที่สุขุมวิท24 แต่ยังไม่ได้มีโอกาสไปทานสักที ได้มาทานจริงๆที่สาขาพารากอนค่ะ คนค่อนข้างแน่นพอสมควร วันนี้จะรีวิวสาขาที่เมกาบางนาค่ะ
ร้านตั้งอยู่ชั้น2ค่ะ บอกไม่ถูกเหมือนกัน5555 สาขานี้มีโต๊ะประมาณ10โต๊ะค่ะ วันที่ไปคนค่อนข้างเยอะนะ ด้วยความอยากทานก็เลยยืนรอ เมนูอาหารก็เป็นอาหารเกาหลีทั่วๆไปค่ะ มีทั้งข้าวยำ ข้าวผัด ซุป คิมบับ ประมาณนั้น 
สั่งเสร็จรอนานพอสมควร คิดว่าอาจเป็นเพราะคนเยอะด้วยส่วนหนึ่งนะ แอบส่องในครัวเขาค่ะ กุ๊กเขาดูมีความสุขมากๆเลยนะ ใจเย็นๆ ทำไปยิ้มไป ไม่ค่อยวุ่นวาย ครัวค่อนข้างสะอาดสะอ้าน เป็นระเบียบค่ะ
ส่วนอาหารก็จะมีเป็นเครื่องเคียงเสิร์ฟมาด้วย หน้าตาอาหารดูดี วัตถุดิบดูดี ผักแน่น5555 รสชาติอาหารดีค่อนข้างโอเคนะคะ เท่าที่เคยทานบิบิมบับมาก็ถือว่าใช้ได้เลย ใส่ซอสกับน้ำมันงาเพิ่มนิดนึงโอเคเลย คิมบับก็อร่อยค่ะ แน่นมากๆๆ ข้าวเหนียวนุ่ม ส่วนตัวเราชอบนะคะ ส่วนเครื่องเคียงจะมี กิมจิค่อนข้างจัดจ้านตามสไตล์เกาหลีอยู่แล้ว มันบดอร่อยนะ อื่นก็โอเค
บริการในร้านดีค่ะ พนังงานใส่ใจดี ยิ้มแย้มแจ่มใส ลูกค้าเยอะก็ไม่มีเหวี่ยง ยังยิ้มตลอดเวลา โดยส่วนตัวคิดว่าชอบร้านนี้เพราะสาเหตุนี้ด้วย555555 (ฉันก็ไม่ได้อยากจะเหวี่ยงกลับหรอกนะคะ) 
สถานที่ก็อยู่ที่เมกาบางนา ประเด็นมันอยู่ที่ว่าคนค่อนข้างเยอะมากๆๆๆๆๆๆ ที่จอดรถก็แอบยากนะถ้ามาสายๆ ค่อนข้างเสียเวลานะ ถ้าคุณกะจะมาทานอย่างเดียว สาขาอื่นน่าจะดีกว่า แต่ถ้ามาธุระอยู่แล้วก็คงไม่ใช่ปัญหาค่ะ
สรุปคือ ดีค่ะ ชอบๆ เป็นร้านอาหารเกาหลีอีกร้านที่ชอบเลยทีเดียว